
1. Bendrieji reikalavimai

1.1. Perkami stelažai turi būti nauji, nenaudoti.
1.2. Perkami stelažai turi būti pateikti gamyklinėje pakuotėje. Pakuotės turi būti laikytinos perdirbamosiomis pagal Lietuvos Respublikos mokesčio už aplinkos teršimą įstatymo nuostatas ir (ar) turi būti vienalytės (homogeniškos), pagamintos iš vienos rūšies medžiagos.
1.3. Visų stelažų atraminės dalys turi būti apsaugotos, kad nebraižytų ir neteptų grindų. 
1.4. Aplinkosauginiai reikalavimai nustatomi, vadovaujantis Kombinuotosios nomenklatūros 73 (stelažai) skirsniui priskirtų metalo gaminių aprašymu. Metalo gaminiai turi atitikti Aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdamos prekes, paslaugas ar darbus, taikymo tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus,  tvarkos aprašo patvirtinimo“ (toliau – Aprašas) bent vieną 4.4.4.4. ar 4.4.4.5. p. numatytų aplinkosauginių principų viename, keliuose ar visuose produkto gyvavimo ciklo etapuose.

2. Techniniai reikalavimai

2.1. Stelažai 

Vienos stelažų sekcijos matmenys: aukštis - 2000 ± 100 mm, ilgis - 1800 - 2000 mm, gylis – 600 -700 mm. Stelažų ilgis negali būti išgaunamas sujungiant dvi sekcijas.

Stelažai turi būti metaliniai cinkuoti arba galvanizuoti. Turi būti atsparūs kenksmingam aplinkos poveikiui, rūdijimui, mechaniniam poveikiui. Stelažai turi būti be aštrių kampų, netepūs.
Stelažai turi būti greitai surenkami be varžtų ir papildomų įrankių. Stelažai turi būti tvirtos konstrukcijos, kuri leistų lengvai keisti lentynų skaičių ir išdėstymą, nepakenkiant stelažų stabilumui. 
Stelažuose turi būti ne mažiau, kaip 5 lentynos, o jų aukštis turi būti keičiamas kas 30-80 mm. Kiekviena lentyna turėtų atlaikyti ne mažiau kaip 120 kg.
50 sekcijų turi būti bazinės. 
Turi būti galimybė 20 stelažų naudoti kaip kabyklas, t. y., 20 sekcijų turi turėti po dvi specialias horizontales ir papildomą siją-kabyklą, kaip pavaizduota paveikslėlyje. 

